Simpsons påske-bonanza på Disney+

Skulle du være i den triste situation, at påskedagene føles lange, kan du trøste dig med, at de ikke behøves at være kedelige. Disney+ frigiver nemlig den komplette 31. sæson af animationserien The Simpsons fredag den 2. april. Dermed kommer vi næsten op på siden af amerikanerne, der siden september har kunnet nyde nye afsnit fra sæson 32 hver uge.

Sponseret link: Her kan du tegne abonnement på Disney+

Sæson 31 består af 22 funklende nye afsnit med Homer, Marge, Bart og kompagni (og ikke mindst Mr. Burns).

The Simpsons er nu den manuskriptbaserede tv-serie, som har kørt længst i amerikansk tv-historie. I USA har den kørt siden 1990, mens danskerne første gang kunne nyde familien på TV3+ i 1991. Det er første gang, oplyser Disney, at serien streames ude reklamer i Norden.

Her er et par pudsige fakta, du måske ikke vidste om The Simpsons:

Matt Groening navngav karakterne efter medlemmer fra sin egen familie.

Bart er et anagram af ‘brat’ (møgunge). Hans fulde navn er Bartholomew Jojo Simpson.

Danny Elfman komponerede det ikoniske score på bare to dage.

Krusty the Clown blev undfanget som Homer’s hemmelige identitet.

I serien er Gud den eneste karakter, der har fem fingre. Alle andre har kun fire.

‘Do The Bartman‘-singlen, der udkom i 1990, er skrevet af bl.a. Michael Jackson, men han ville ikke krediteres. I stedet er han krediteret som John Jay Smith.

I 2009 var Mage Simpson på forsiden af Playboy Magazine.

Homer har mailadressen ChunkyLover53@aol.com. Skriver man får man svar fra en bot.

I 1999 blev The Simpsons kåret som århundredets bedste serie i Time Magazine.

Har du endnu ikke Disney+, men fået lyst til at kaste dig over de 600+ afsnit af The Simpsons, beder vi dig om at oprette dig via nedenstående link. Så tjener iNPUT nemlig lidt håndører til driften.

Sponseret link: Her kan du tegne abonnement på Disney+

Simpsons påske-bonanza på Disney+